text: Spænding i Fredericia
  19 november 2013 kl. 16.11
  Ifølge en meningsmåling genvinder socialdemokraterne borgmesterposten i Fredericia.
  I løbet af dagen har socialdemokraterne kunnet glæde sig over en meningsmåling i Fredericia Dagblad.
  Ifølge den vinder de magten tilbage og får flertal sammen med SF.
  Og det er deres spidskandidat Jacob Bjerregaard meget tilfreds med ? selvom han tager meningsmålingen med et gran salt, som han siger.
  Hvis han vinder, vil han satse på det bredest mulige samarbejde i byrådet, siger han.
  